Laerskoolkind ernstig by Bloemfonteinse skool beseerŉ 7-jarige seun is ernstig by sy laerskool in Bloemfontein beseer na ŉ groot sementpyp vandag op hom geval het. Hy het saam ŉ groep kinders gespeel toe die pyp, wat vir water dreinering gebruik word, op hom geval het. Volgens Vanessa Jackson, ER24 se woordvoerder, is paramedici van Bloemfontein na die laerskool ontbied. “Die seun het erge kop- en borsbeserings opgedoen. Noodbehandeling moes op hom toegepas word. Hy is aan ŉ ventilator gekoppel en na ŉ nabygeleë hospitaal geneem. Die seun is tans in ŉ kritieke toestand in die Pelonimi-hospitaal.” Geen ander kinders is in die voorval beseer nie.